เพ็กกี วิตสัน

เพ็กกี แอนเนตต์ วิตสัน (; เกิด 9 กุมภาพันธ์ ค.ศ. 1960) เป็นนักวิจัยชีวเคมีชาวอเมริกัน อดีตนักบินอวกาศนาซา  และอดีตหัวผู้บัญชาการสถานีอวกาศนานาชาติ (ISS)  

ภารกิจอวกาศครั้งแรกของเธอคือใน ค.ศ. 2002 เธออยู่บนสถานีอวกาศนานาชาติเป็นเวลานานในฐานะสมาชิกของExpedition 5 ในภารกิจที่สองของเธอ เธอกลายเป็นผู้บัญชาการหญิงคนแรกของสถานีอวกาศนานาชาติกับ Expedition 16 ใน ค.ศ. 2017 วิตสันเป็นนักบินอวกาศหญิงคนแรกที่เป็นผู้บัญชาการสถานีอวกาศนานาชาติถึงสองครั้ง และสร้างสถิติการเป็นผู้หญิงคนเดียวที่โคจรในอวกาศเป็นเวลา 289 วันก่อนกลับมาที่โซยุซ เอ็มเอส-04 ภายหลังคริสตินา โคช จะทำลายสถิติด้วยเวลา 328 วัน

วิตสันครองสถิตินักบินอวกาศหญิงที่อายุมากที่สุดและนักบินอวกาศหญิงที่ออกปฏิบัติภารกิจนอกตัวยานนานที่สุด โดยเธอมีเวลารวมในอวกาศนาน 60 ชั่วโมง 21 นาที สูงสุดเป็นอันดับที่ 5 จากเวลารวมทั้งหมด เธออายุ 57 ปีขณะปฏิบัติภารกิจอวกาศครั้งสุดท้าย ซึ่งทำให้เธอกลายเป็นสตรีที่มีอายุมากที่สุดที่เคยขึ้นไปอยู่บนห้วงอวกาศ

วิตสันกลับมาที่โลกเมื่อวันที่ 3 กันยายน ค.ศ. 2017 และมีเวลาสะสมอยู่ในอวกาศทั้งหมด 665 วัน ทำให้เธอเป็นนักบินอวกาศที่มีประสบการณ์มากที่สุดของนาซาจนถึงปัจจุบัน ซึ่งเป็นสถิติที่มากที่สุดของชาวอเมริกันและนักบินอวกาศหญิงทั่วโลก เมื่อวันที่ 15 มิถุนายน ค.ศ. 2018 วิตสันประกาศลาออกจากนาซา โดยมีผลในวันเดียวกัน ต่อมาเธอได้กลายเป็นที่ปรึกษาของ Axiom Spaceและได้รับเลือกให้เป็นผู้บัญชาการของ Axiom Mission 2 Record-holding astronaut Peggy Whitson and mission pilot John Shoffner to lead Axiom Space’s Ax-2 mission to enable new research in space

วิตสันมีรายชื่ออยู่ใน 100 บุคคลทรงอิทธิพลแห่งปี ค.ศ. 2018 จากการจัดอันดับของนิตยสารไทม์

อ้างอิง

 ดูเพิ่ม 


 NASA biography
 Spacefacts biography of Peggy Whitson
 NASA Expedition 16 
 Peggy Whitson   Video produced by Makers: Women Who Make America

หมวดหมู่:100 สตรี (บีบีซี)
หมวดหมู่:ลูกเรือสถานีอวกาศนานาชาติ
หมวดหมู่:นักประดาน้ำ
หมวดหมู่:นักบินอวกาศชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2503